Ի՞նչ է վարկային արձակուրդը - 10 Апреля 2020 - NL
Տեղեկատու 10.04.2020 15:45 494
Վարկային արձակուրդը հաճախորդների համար հնարավորություն է հետաձգել վարկի մարումը՝ միաժամանակ հատաձգելով վարկի մարման վերջնաժամկետը: Դա նշանակում է, որ հաճախորդները կարող են չիրականացնել գրաֆիկով նախատեսված իրենց վարկերի հերթական մարումները (թե' մայր գումարները, թե' հաշվեգրված տոկոսները)` առանց վարկային պատմության վրա որևէ բացասական հետևանքի։ Այն կարող է վերաբերել և ֆիզիկական անձանց, և Անհատ ձեռնարկատերին, և իրավաբանական անձանց։
Վարկային արձակուրդը պարտադիր չէ բոլոր հաճախորդների համար: Յուրաքանչյուր վարկառու կարող է ինքը որոշել՝ օգտվե՞լ Վարկային արձակուրդից, թե՝ ոչ։ Յուրաքանչյուր վարկառու իր վարկի մարման օրը հնարավորություն ունի մարել վարկը` ըստ գործող գրաֆիկի:
Վարկային արձակուրդի հնարավորությունը կարող է տարածվել հիփոթեքային, սպառողական, ավտո, ապառիկ և այլ վարկերի վրա:
Վարկային արձակուրդը չի տարածվում նոր տրամադրվող վարկերի վրա:
Վարկային արձակուրդից օգտվելու պարագայում, ըստ վարկային արձակուրդի ժամկետների, վարկի վերջում նույնքան ժամկետ պետք է ավելացվի՝ չկատարված պարտավորությունը կատարելու համար։
Վարկային արձակուրդ չէ
Վարկային արձակուրդ չէ վարկերի մարումների հետաձգումը։ Վարկերի մարումների հետաձգումը, ընդամենը, վարկերի մարումների հետաձգում է, եթե բանկը չի առաջարկում Վարկային արձակուրդի նյունքան ժամանակով Վարկային ժամկետի ավելացում։
Վարկային արձակուրդ չի կարող համարվել նաև վարկային արձակուրդի ընթացքում չվճարված գումարը հետագա ամիսների վրա հավասարաչափ բաշխելը: Դա վարկային բեռի ավելացում է, եթե անգամ հետագա այդ ժամանակահատվածում որևէ լրացուցիչ տոկոսագումար չհաշվարկվի:
վարկային արձակուրդ, վարկեր